b'\n_START_ARTICLE_\nLuciana Aymar\n_START_SECTION_\nKarijera\n_START_PARAGRAPH_\nLucha Aymar je po\xc4\x8dela igrati sa sedam godina u mjesnom klubu Fisherton Club u Rosariju, a \xc5\xa1est godina poslije je pre\xc5\xa1la u Jockey Club de Rosario._NEWLINE__NEWLINE_Visoka kakvo\xc4\x87a njene igre ju je dovela do juniorske reprezentacije, tako da je trenirala s njima, zbog \xc4\x8dega je svaki dan putovala u Buenos Aires._NEWLINE__NEWLINE_1997. je bila u sastavu argentinskih izabranih juniorka koje su pobijedile na Panameri\xc4\x8dkim igrama za juniorke, a godinu poslije je odigrala svoju prvu utakmicu za "A" reprezentaciju na svjetskom kupu, na kojem su Argentinke osvojile 4. mjesto._NEWLINE_Aymar je bila dijelom nara\xc5\xa1taja zlatne argentinske djevoj\xc4\x8dadi koja je pobijedila ili do\xc5\xa1la do zavr\xc5\xa1nice na nekoliko velikih natjecanja, po\xc4\x8dev\xc5\xa1i od Panameri\xc4\x8dkih igara 1999, srebro na OI u Sydneyu 2000., zlata na SP 2002. u Perthu te Trofeju prvakinja._NEWLINE_Po stanju od 3. studenoga 2009., igra za klub Club de Gimnasia y Esgrima de Buenos Aires (kraticom G.E.B.A.).\n_START_SECTION_\nZanimljivosti\n_START_PARAGRAPH_\nOdbila je ponudu od 20 tisu\xc4\x87a dolara da se slika za naslovnicu argentinskog izdanja Playboya.'